ཨེ་མ་ཧོ། ཀཾ་ནི་ཟག་མེད་བདེ་བ་ཆེ། །པཱ་ལ་སྐྱོང་ཞིང་སྤེལ་བའི་མཆོག །
རང་བཞིན་རྣམ་དག་ཆོས་ཀྱི་དབྱིངས། །མཚོན་ཕྱིར་ཕྱི་ནི་དུང་ལྟར་དཀར། །བདེ་
ཆེན་ལྷན་སྐྱེས་མཚོན་པའི་ནང་། །པདྨ་རཱ་གའི་མདངས་ལྟར་མཛེས། །བདེ་སྟོང་
དབྱེར་མེད་རང་བཞིན་གྱིས། །ཆོས་རྣམས་ཀུན་ལ་ཁྱབ་པ་ནི། །དཀར་དམར་ཕྱི་
ནང་སྦྱར་བ་ཡི། །སྣོད་མཆོག་དུམ་བུ་གཅིག་པས་མཚོན། །སྟོང་གསུམ་ཁྱོན་ལྟར་
ཡངས་པ་ཡི། །ཨཱཿལས་བྱུང་བའི་ཀ་པཱ་ལ། །རྣལ་འབྱོར་ལྷུང་བཟེད་ཅེས་ཀྱང་
གྲགས། །རྩ་འབྲས་ལོ་མ་མེ་ཏོག་ལས། །བྱུང་བ་སྦྱར་ཞིང་བཅོས་པའི་ཆང་། །སྦྲང་
ཆང་བུར་ཆང་ནས་ཆང་དང༌། །རྒུན་ཆང་འབྲས་ཀྱི་ཆང་ལ་སོགས། །ཆང་སྣ་སྟོང་
གིས་ཡོངས་སུ་བཀང་། །སྦྱངས་རྟོགས་སྦར་བའི་ཨ་མྲྀ་ཏ། །ཟག་མེད་ཡེ་ཤེས་བདུད་
རྩིས་བཀང་།
།ཞེས་པ་འདི་ཡང་བདེ་མཆོག་ཚེས་བཅུ་པའི་དད་ལྡན་གཞོན་ནུ་
རྣམས་ཀྱི་ཆེད་དུ། རྒྱུད་སྡེ་དང་མཐུན་པར་བློ་བཟང་ཆོས་ཀྱི་རྒྱལ་མཚན་གྱིས་སྨྲས་
པའོ། །
431